Brendan Doran

Brendan Doran (født 17. mars 1979 i Long Beach) er en amerikansk tidligere skihopper som representerte Steamboat Springs Winter Sports Club.Sports Reference: Brendan Doran  (olympiaresultater, besøkt 15. januar 2017) Han ble nasjonal mester i normalbakke i 2000.Eastern Ski Jumping & Nordic Combined Foundation, Inc.: USA Ski Jumping National Champions  (besøkt 15. januar 2017)

Doran flyttet med familien fra California til Steamboat Springs, Colorado i 1990.Tread of Pioneers Museum: Brendan Doran  (besøkt 15. januar 2017) Fra 1994 til 2002 var han på USAs hopplandslag.Steamboat Today: Doran walks away from U.S. Ski Team (31. oktober 2002, besøkt 15. januar 2017) I junior-VM i Gällivare 1995 fikk han 7.-plass i lagkonkurransen og 54.-plass i det individuelle rennet. Året etter ble det 9.-plass i lagkonkurransen og 15.-plass individuelt i junior-VM i Gallio.Adam Kwieciński: Brendan Doran  (hoppresultater, besøkt 15. januar 2017)

Han ble nummer 50 i normalbakken og 55 i storbakken i senior-VM i Thunder Bay 1995, og tok 11. og sisteplass i lagkonkurransen. I VM i 1999 fikk han 46.-plass i storbakken i Bischofshofen og 59.-plass i normalbakken i Ramsau. Doran deltok i OL i 1998, der det ble 52.-plass i normalbakken og 58.-plass i storbakken i Hakuba. I OL i 2002 ble han nummer 44 i normalbakken. Han greide ikke å kvalifisere seg til rennet i storbakken, og under lagkonkurransen var han syk og kunne ikke delta.

Kun én gang greide han å ta poeng i verdenscupen, da han ble nummer 26 i Iron Mountain 26. februar 2000. Det ga 5 poeng og 75.-plass sammenlagt i verdenscupen 1999/2000. Samme sesong ble han nummer 71 sammenlagt i den tysk-østerrikske hoppuka.

Bare 23 år gammel la Brendan Doran opp som skihopper etter sesongen 2001/02, blant annet fordi han ikke lenger orket å pine seg ned i vekt for å kunne hevde seg. Han ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 15. januar 2017)

 Referanser 

 Eksterne lenker 


Kategori:Skihoppere fra USA
Kategori:USA-mestere
Kategori:Deltakere under Ski-VM 1995
Kategori:Deltakere for USA under Vinter-OL 1998
Kategori:Skihoppere under Vinter-OL 1998
Kategori:Deltakere under Ski-VM 1999
Kategori:Deltakere for USA under Vinter-OL 2002
Kategori:Skihoppere under Vinter-OL 2002
Kategori:Fødsler i 1979